Rikunarita-ORG/Wikinium huggingface dataset:
# Alfabbetizzazioni

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

Alfabitizzazzioni munniali ppi paìsi
Câ palora **Alfabbetizzazioni** si senti a diri l'abbilitati di lèggiri e scrìviri.

Chisti capacitati sunu abbilitati mpurtanti nta li sucitati cuntimpuranii .

Di sòlitu, li pirsuni mpàranu a lèggiri e scrìviri â scola.

Li pirsuni ca sannu lèggiri e scrìviri sunnu chiamati *littirati*; chiddi ca nun lu sannu fari vennu chiamati *analfabbeta*.

Sicunnu nu rapportu di li Nazziona Unita, l' **analfabbetismu** nun eni sulu èssiri capaci di scrìviri e lèggiri nu sìmprici testu nta quarsiasi lingua.

Li NU stimaru, ca nta lu 1998, circa lu 16% di la pupulazzioni munniali era analfabbeta.

Pari ca l'analfabbetismu eni cchiù àutu ntra li paisi di la pinìsula aràbbica e nta l'Àfrica attornu a lu disertu di lu Sahara.

Nta ddi paìsi cu circa lu 30% di màsculi, lu 40-50% di li fìmmini pàrinu èssiri analfabbeta sicunnu a difinizzioni di li NU.

Macari si unu s'ampara a lèggiri e scrìviri, poi cci sunnu chiddi ca sô scòrdanu: chissu veni chiamatu  "analfabbetismu di ritornu" .

Unu di li càusi di l'analfabbetismu di ritornu eni ca pari ca cci sunnu certi pirsuni ca sâ firanu a èssiri capaci di vìviri senza lèggiri e scrìviri.

Parissi ca lu fattu ca unu sapi lèggiri e scrìviri nun eni na cunnizzioni nicissaria ca chiddi ca o sannu fari  pròvanu piaciri  a fàrilu.

E chiddi ca nun ô sannu fari picchini nun l'annu mai mparatu nun eni dettu ca sunnu ntirissati a sviluppari chista abbilitati.

Li fattora culturali familiari, suciali e di quartieri jòcanu na parti mpurtanti.

P'asempiu, aviri na cultura unni li tradizzioni urali (cumunicazzioni cô parrari) pàrinu èssiri cchiù mpurtanti di chidda scritta pò aviri la sò nfruenza.

Na tribbù ca vivi di pastorizzia, p'asempiu, pò nun aviri bisognu strittamenti di lèggiri e scrìviri pi supravìviri.

E poi addiventa n'abbitùddini e finiscia ca nun legginu e scrìvinu cumpritamenti macari quannu nun hannu a travagghiari.

Cci sunnu dui tipi diffirenti di analfabbetismu:

* **Analfabbetismu Primariu**: Pirsuni cu analfabbetismu primariu ca nun mpararu mai a lèggiri e/o a scrìviri.
* **Analfabbetismu Funziunali**: Pirsuni ca hannu mparatu tanticcedda a lèggiri e scrìviri ma, pi svariati mutiva, nun sunnu capaci di cumprènniri chiddu ca lègginu, o nun sannu scrìviri abbastanza pi putiri fari na dumanna pi travagghiari a quarchi banna e si l'hannu a fari di quarchidunu cchiù spertu.

Nta majuritati di l'àutri paisi lu prubblema cchiù granni eni lu **analfabbetismu funziunali**. Pi mutivi lijati a l'ambienta suciali o l'abbituddini sunnu capaci nta ogni casu di sèntiri a diri chieni ca c'eni scrittu nta frasi sìmprici.
# Cina

La bannera di la Ripùbblica Pupulari Cinìsa
La **Ripùbblica Pupulari Cinìsa** ( n cinìsi 中华人民共和国 *Zhōnghuá Rénmín Gònghéguó*) è nu statu di l'Asia urientali, granni 9.596.960 km², cu 1.306.313.813 abbitanti. È lu statu cchiù pupulatu di lu munnu. La capitali è Pechinu.

La cina cunfina a lu nord cu la Russia e la Mongolia, a sud cû Vietnam, la Birmania, lu Laos, lu Bhutan e lu Nepal, a uvist cu l'India, lu Pakistan, lu Kazakistan, lu Tagikistan, l'Afghanistan e lu Kirghizistan.

## Geografìa

A est ci sunnu granni chianuri, unni ci abbitanu assai cristiani. Lu tirritòriu è assai muntagnusu (lu 85%). Ccà s'attròvanu li muntagni cchiù àuti dû munnu, cumu la catina muntagnusa di l'Himalaya situata ntâ riggiuni autònuma dû Tibet.

Ntô sud, mmeci, cc'è n'autizza ca cancia di 2000 metri nzinu a agghicari a 500 metri, vicinu ô mari.

La Cina havi assai ciumi. Chiddi cchiù mpurtanti su lu Huang He, Chang Jiang e Xi Jiang.

Li divisioni amministrativi dâ Cina sunnu catigurizzati ntî *riggiuni autònumi*, comu lu Tibet o lu Xinjiang; *pruvinci* comu lu Qinghai; *cità* comu Hong Kong.

## Storia

La Cina vinni abbitata nzina di li tempi cchiù antichi. Ô tempu di Qin Shi Huang ntô terzu sèculu a.C. si facìa la sita cu lu bacu da sita. Fu custruita la *Granni Muraglia*, longa 6500 km ppi nun fari passari li monguli. Pi sècula la Cina fu urganizzata sutta la forma di nu Cinisi. Ntô XII sèculu lu vinizzianu Marcu Polu ntî nu sò viaggiu si stabbiliu n Cina e travagghiau â curti dû mpiraturi. Poi, lu primu uttuviru dû 1949, doppu li guerri ccu lu Giappuni, uttenni la nnipinnenza cu la ripubblica pupulari, riggiuta dû muvumentu cumunista sutta la dirizzioni di Mao Tse Tung.

## Econumia

Puru siddu lu PIL pro capiti è rilativamenti vasciu (7.198 dollari), oi la Cina si sta sviluppannu assai, ca sta divintannu una di li cchiù granni putenzi munniali. La Cina è lu cchiù granni prudutturi di frumintu e è a unu di li primi pusti cu la pisca. Macari li nnustrî sunnu assai sviluppati, ca prudùcinu joca, cellulari, elettrudumèstici e autri cosi di elettronica.

## Citati mpurtanti

* Pechinu
* Shangai
* Dunhuang

## Viditi puru:

* Cinisi cèlibbri
* Nomi pruibbiti (cultura cinisi)
* Tirrimotu di Shaanxi
* Ciumi Cing Mun
# Telèfunu

Nu telefunu dâ fini dû XX sèculu.
Lu **telèfunu** o **tilèfunu** è n'apparecchiu chi pirmetti la cumunicazzioni virbali tra dui utilizzatura. Fu sprummintatu pâ prima vota di Antoniu Meucci chi ni prisintau nu mudellu ntô 1860. Fu però ntô 1876 chi Alexander Graham Bell dipositau lu brivettu ê Stati Uniti, e chi n'appi li vantaggi ecunòmici dirivati dâ mminizioni.

Pi quasi tuttu lu vintèsimu sèculu la quasi tutalità dî cumunicazzioni tilifònichi passava pi nu filu chi ni trasmittìa lu signali cu mplulsi elèttrichi. Puru siddu ancora òi la cumunicazzioni tràmiti filu è ancora usata, l'utilizzatura benefìcianu òi di la ticnoluggìa chi pirmetti cumunicazzioni senza filu tràmiti na riti di ripititura di signali radiu. L'apparecchiu tilifònicu purtatili chiamati puru **tilifuninu** pirmetti la cumunicazzioni praticamenti di ogni puntu appartinenti a nu tirritoriu nazziunali.

## Nuti